ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
11 ธ.ค. 2558

สรุปตลาดภาคเช้า
ตลาดภาคเช้าปรับตัวลดลงในทิศทางเดียวกันกับตลาดรอบบ้าน โดยหุ้นกลุ่มหลักที่ยังฉุดให้ดัชนีปรับตัวลงคือหุ้นกลุ่มพลังงาน และกลุ่มธนาคาร ฉุดให้ Set ปรับตัวมาทดสอบแนวรับ 1,290 จุด ขณะที่กลุ่มที่โดดเด่นในช่วงเช้าคือกลุ่มสายการบิน ที่ได้ข่าวบวกจากการผ่านมาตรฐาน EASA
 
แนวโน้ม ภาคบ่าย
คาดดัชนีมีแนวโน้มทรงตัวบริเวณแนวรับ 1,290 จุด แม้ว่าจะมีแรงกดดันจากราคาน้ำมันดิบที่ยังปรับตัวลดลงทำให้แรงรีบาวด์ยังจำกัด อย่างไรก็ดี เราคาดว่าในช่วงท้ายตลาดจะมีแรงซื้อจากแรงซื้อ LTF ซึ่งจะช่วยหนุนให้ตลาดสามารถทรงตัวบริเวณแนวรับได้ สำหรับกลุ่มที่แนะนำให้สะสมคือกลุ่มรับเหมาก่อสร้าง โดยคาดหวังว่าจะเป็นกลุ่มที่เด่นที่สุดในปี 59 จากการเร่งลงทุนจากภาครัฐ
 
วิเคราะห์ทางเทคนิค
NCL ราคาปิด 2.22 บาท 
แนวรับ 2.16 บาท แนวต้าน 2.40 บาท 
แนว cut loss หากใกล้จะหลุด 2.12 บาท
กราฟ  NCL อยู่ในระหว่างการสร้างฐานและแกว่งตัวในกรอบแคบ ระหว่าง 2.16-2.28 บาท หากผ่าน 2.28 บาทจะพลิกตัวกลับเป็นสัญญาณซื้อวิ่งขึ้นรอบใหม่ แต่หากหลุด 2.16 บาท จะปรับฐานลงต่อไป  แต่ Stoch ที่โค้งตัวขึ้นมีลุ้นการเด้งตัวขึ้น ดังนั้นให้สะสมเพียงครึ่งหนึ่งเพื่อเก็งกำไร หากผ่านแนวต้านให้ซื้อเพิ่ม  และมีวินัยในการลดความเสี่ยง
 
เด็กแนว
TSE ใกล้เข้ามาเต็มทีแล้วสำหรับการชิงเค้กโรงไฟฟ้าแสงอาทิตย์ของหน่วยราชการ และสหรกรณ์ซึ่งจะมีสูงราว 600 MW และมีผู้ที่ได้รับการตอบรับให้เป็นผู้มีคุณสมบัติในการเข้ารับงานหลายบริษัท หนึ่งในนั้นคือ TSE นี่แหละ ซึ่งบริษัทก็มั่นใจว่ามีโอกาสลุ้นได้ทำการขายไฟไม่น้อยกว่า 60mw ในปัจจุบันบริษัทมีกำลังการผลิตไฟฟ้าจากแสงอาทิตย์แล้วไม่ต่ำกว่า 80MW สำหรับงานที่ญีปุ่นนั้นได้บรรลุข้อตกลงในการทำโรงไฟฟ้าที่ญี่ปุ่นอีก 23 MW และล่าสุดหมาดๆ เมื่อต้นเดือนนี้เองได้เซ็นต์ทำโรงไฟฟ้าเพิ่มเติมอีก 17 MW เท่ากับว่าที่มีในหน้าตักตอนนี้พร้อมรับรู้รายได้ปีกว่าทะลุ 100 MW เกินเป้าไปแล้วด้วย ด้านกำไร 9 เดือน 402 ล้านบาท กำไรทั้งปี 58 มีลุ้นกว่า 520 ล้านบาท และในปีหน้าโอกาสเติบโตราว 30% ได้เห็น  หากได้งานหน่วยราชการมาอีกก็จะยิ่งไปกันใหญ่เลยอะ
ด้านราคาพื้นฐาน ประเมินอยู่ที่ 7 บาท ซึ่งห่างจากราคาตอนนี้ร่วมเท่าตัวถือว่าราคากระดานต่ำเกินไป และหากดูกราฟตอนนี้เป็น down trend ตกต่ำจาก 11 บาทลงมา เข้าสู่แนว super oversold อย่างเต็มที่ เป็นระยะของการสะสมหุ้นอย่างน่าสนใจ เพราะนี่คือของถูกสุดๆ แล้วสะสมกันเถอะ